CELEX: 31988R2413
Language: el
Date: 1988-08-01 00:00:00
Title: Κανονισμός (ΕΟΚ) αριθ. 2413/88 της Επιτροπής της 1ης Αυγούστου 1988 περί επαναφοράς της εισπράξεως τελωνειακών δασμών για άνθη και καρπούς, τεχνητά, των κωδικών ΣΟ 6702 10 00 και 6702 90 00, καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3635/86 του Συμβουλίου δασμολογικών προτιμήσεων

Avis juridique important

|

31988R2413

Κανονισμός (ΕΟΚ) αριθ. 2413/88 της Επιτροπής της 1ης Αυγούστου 1988 περί επαναφοράς της εισπράξεως τελωνειακών δασμών για άνθη και καρπούς, τεχνητά, των κωδικών ΣΟ 6702 10 00 και 6702 90 00, καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3635/86 του Συμβουλίου δασμολογικών προτιμήσεων  

Επίσημη Εφημερίδα αριθ. L 208 της 02/08/1988 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 2413/88 ΤΗΣ ΕΠΙΤΡΟΠΗΣ  της 1ης Αυγούστου 1988  περί επαναφοράς της εισπράξεως τελωνειακών δασμών για άνθη και καρπούς, τεχνητά, των κωδικών ΣΟ 6702 10 00 και 6702 90 00, καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3635/86 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3635/87 του Συμβουλίου της 12ης Δεκεμβρίου 1987 περί εφαρμογής των γενικευμένων δασμολογικών προτιμήσεων κατά το έτος 1988 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 16,  Εκτιμώντας:  ότι, δυνάμει του άρθρου 1 του εν λόγω κανονισμού, ορισμένα προϊόντα καθεμιάς από τις χώρες και τα εδάφη που αναφέρονται στο παράρτημα ΙΙΙ απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 15·  ότι, σύμφωνα με το εν λόγω άρθρο 15, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγόμενων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μια περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· για το σκοπό αυτό, πρέπει να ληφθεί υπόψη η βάση αναφοράς, που ισούται γενικά με το 5 % των συνολικών εισαγωγών το 1986 στην Κοινότητα προϊόντων καταγωγής τρίτων χωρών·  ότι, για άνθη και καρπούς, τεχνητά, των κωδικών ΣΟ 6702 10 00 και 6702 90 00, η βάση αναφοράς διαμορφώνεται σε ύψος 5 240 000 ECU· ότι κατά την ημερομηνία της 24ης Ιουνίου 1988 οι εισαγωγές των προϊόντων αυτών στην Κοινότητα, καταγωγής Κίνας, ανέρχονται, δια καταλογισμού, στο ύψος της εν λόγω βάσεως αναφοράς· ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος προκαλεί οικονομικές δυσχέρειες σε μία περιοχή της Κοινότητας· ότι κρίνεται ως εκ τούτου σκόπιμη η επαναφορά των τελωνειακών δασμών για τα εν λόγω προϊόντα έναντι της Κίνας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 5 Αυγούστου 1988, η ανασταλείσα, δυνάμει του κανονισμού (ΕΟΚ) αριθ. 3635/87, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Κίνας, στην Κοινότητα:  1.2 //  //  // Κωδικός ΣΟ   // Περιγραφή εμπορευμάτων   //  //  // 6702 10 00  6702 90 00   // Άνθη, φυλλώματα και καρποί, τεχνητά, και τα μέρη τους. Έτοιμα είδη από άνθη, φυλλώματα ή καρπούς τεχνητούς:  - Από πλαστικές ύλες  - Από άλλες ύλες   //    //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Αυγούστου 1988.  Για την Επιτροπή  Stanley CLINTON DAVIS  Μέλος της Επιτροπής  (1) ΕΕ αριθ. L 350 της 12. 12. 1987, σ. 1.